Lolland-Falsters Stifts-Tidende, 1840-11-24
Jydske Stænderforsamling. To og tyvende Møde. Præsidenten anmeldte 6 private Andragender, hvorefter Sagen betræffende Udkast til en Placat for Kongeriget Danmark, angaaende Nedsættelse i Jndførselstolden paa Kobberplader, Bolte og Søm til Skibsforhudning blev foretaget til endelig Behandling. Derefter oplæste Bankkasserer Otterstrøm et Forslag til en Petition om Forandring i Reglerne for Meddelelsen af Omkostninger i Sager mellem det Offentlige og Privatmand, samt angaaende Salairs Udredelse til Sagførere i beneficerede Sager. Forslaget, der gik ud paa, at der i Sager mellem det Offentlige og Privatmand maatte i Henseende til Processens Omkostninger i det Hele og i beneficerede Sager, forsaavidt Procuratorernes Salarium angaaer, følges de samme Regler, som ved Domstolene anvendes ved Bestemmelsen af Proces Omkostningers Udredelse eller Ophævelse i civile Sager i Almindelighed, samt at Domstolene maatte bemyndiges til, i de Tilfælde, hvor Kammeradvocaten og Procuratorer i beneficerede Sager nu tillægges Salarium til Udredelse af Modparten, uagtet Sagens Omkostninger iøvrigt ophæves, at fastsætte, at saadant Salarium bliver at udrede af det Offentlige, blev med 27 Stemmer mod 19 henviist til en Comitee, bestaaende af Høiesteretsassessor Bruun (33), Bankkasserer Otterstrøm (31. og Justitsraad With (17 St.). Justitsraad With oplæste derefter et Forslag om Ophævelse af Placaten af 26de Januar 1807, samt om Afhændelse af offentlige Stiftelsers, Lehns- og Stamhuses Bøndergods. Dette Forslag gik ud paa: 1) at Placaten af 26de Januar 1807 maa vorde ophævet paa 20 Aar, saa at det i den Tid tillades Eierne af complette Hovedgaarde at bortsælge deres Bøndergods, uden at Hovedgaarden, taber sin Rettighed som fri Hovedgaard, og 2) at samme Tilladelse kan ventes bevilget for Bestyrerne af offentlige Stiftelser og Besidderne af Lehn- og Stamhuse, naar de derom indgive en motiveret Ansøgning til det kongelige danske Cancellie for hver Gang de attraae at benytte Tilladelsen, og stille Sikkerhed for, at hele Kjøbesummen vorder sikkret i de solgte Eiendomme, eller tillige i andet godt Pant, til Fordeel for dem og deres Efterkommere. Efter en længere Debatte, der blev fortsat i det tre og tyvende Møde, blev Sagen henviist til en Comitee, der kom til at bestaae af Justitsraaderne Fjelstrup og Estrup, (hver 28), Kammerjunker Lüttichau (20), Stiftamtmand Rosenørn (14) og Godseier Nyholm (14 St.) I dette Møde fremlagde Præsidenten tillige 4 private Andragender, hvoriblandt et Forslag fra Bankkasserer Otterstrøm til en Petition om, at Rescriptet af 4de November d. A. angaaende Optagelsen af Minoritetsvotum i Stænderforsamlingernes Petitioner enten maa tilbagekaldes eller et Udkast i denne Anledning forelægges Stænderne; Biskop Øllgaard. Andragende fra 35 Beboere af Borritz, Taarup og Qvols Sogne i Fjends Herred, hvori de erklære, at deres tidligere Underskrifter paa en Petition og Forandring i Statsforfatningen ere foranledigede ved en Misforstaaelse af Petitionens Indhold; Justitsraad Rummelhoff. Petition om Skattebevillingsret og statsretlige Garantier fra de fleste Medlemmer af Borgerrepræsentantskabet, samt 87 næringsdrivende Borgere og andre Jndvaanere i Thisted. Derefter foretoges til foreløbig Behandling Kammerjunker Lüttichaus Forslag til en Petition om, at provisoriske Toldbestemmelser, stedse maae blive forelagte den Stænderforsamling, der afholdes umiddelbart efter deres Emanation. Comiteen understøttede Andragendet, der heller ikke i Forsamlingen fandt nogen Modstand. Sagen angaaende Udkast til en Forordning indeholdende nærmere Bestemmelser om almindelig Pantsætning blev derpaa foretaget til foreløbig Behandling.